Liečba akné a šport
Dobrý deň, chcem sa informovať ohľadom jednej veci. Používam na liečbu akné liečivá aknemycin plus a belakne gél a v tejto súvislosti sa moja otázky týka toho, či pri používaní týchto prípravkov je možné vykonávať športovú aktivitu v exteriéri na slnečnom žiarení. Ďakujem za odpoveď.
Dobrý deň.
Ďakujeme za Vašu otázku.
Fotosenzitivita bola pozorovaná pri užívaní oboch liekov na akné. Z tohto dôvodu sa má počas liečby minimalizovať expozícia slnečnému žiareniu a umelému UV žiareniu. Ak nie je možné zabrániť expozícii, odporúča sa na liečené miesta používať prípravky s ochranným faktorom, ideálne SPF 50, a ochranné oblečenie.
Prajem pekný zvyšok dňa.
S pozdravom
Mgr. Barbora Bičanovská